Public procurement notice: Contract Award Notice
Published: 2021-06-22
Buyer: Energistyrelsen
Country: DK
Contract type: Services
Procedure: Restricted procedure
CPV classification: 71311000: Civil engineering consultancy services | 71335000
Estimated value: 50000000 DKK
Award criteria: The most economic tender

Technical requirements: Udbuddet angår indgåelsen af en rammeaftale med én virksomhed vedrørende teknisk rådgivning og bistand i relation til etableringen af en energiø i Nordsøen. Energistyrelsen ønsker at indgå en aftale med en højtspecialiseret rådgivningsvirksomhed, der kan yde teknisk rådgivning til Energistyrelsen, således at Energistyrelsen (med øvrige rådgivere, evt. tilknyttede ministerier samt Energinet) kan opbygge en optimal viden om projektet.
Den 4. februar 2021 blev der truffet politisk beslutning om at etablere en energiø i Nordsøen. Etablering af Energiøen forventes at have en samlet anlægsværdi på ca. 5,6-10,9 mia. DKK. Det følger af den politiske beslutning, at energiøen er en samfundsopgave, som bedst løses ved at aktivere relevante kompetencer på tværs af stat og marked via et delt ejerskab mellem staten og én eller flere private aktører. Staten skal til enhver tid være majoritetsejer, mens den eller de private medejere skal eje 49,9 % af øen, medmindre en kommende markedsdialog viser, at en lavere privat ejerandel er mere hensigtsmæssig.
Energiøen skal opføres som en inddæmmet ø, der i første fase kan håndtere minimum 3 GW og på sigt skal kunne rumme 10 GW. Energiøen er et udviklingsprojekt i en hidtil uset skala og med et langt tidsperspektiv. Der lægges derfor vægt på, at øen er fremtidssikret og har de rette egenskaber med tilstrækkeligt rum for innovation. Den valgte konstruktionstype og ejerskabsmodel vurderes at give de bedste muligheder her-for. Med aftalen af 4. februar 2021 tages der ikke nærmere stilling til, hvordan beslutningen om konstruktionstype og ejerskab udmøntes i konkrete udbudsrammer, herunder hvem der bygger øen, øens størrelse og funktionalitet, fordeling af råderet, økonomiske vilkår, forpligtelser og rettigheder. Forhold som disse skal tillige afklares på baggrund af kommende markedsdialog(er) samt tekniske, finansielle og juridiske analyser.
Den tekniske rådgiver skal i tæt samarbejde med Energistyrelsens øvrige rådgivere, herunder juridiske og finansielle rådgivere, bistå Energistyrelsen med teknisk rådgivning og bistand i tilknytning til gennemførelsen af markedsdialog, udarbejdelse af eventuelle tekniske analyser, teknisk bistand i tilknytning til fastlæggelse af udbudsdesign og udbudsform samt gennemførelse af det kommende udbud af medejerskab inden for rammerne af den politiske aftale om etablering af Energiøen.
Den tekniske rådgivers opgaver forventes bl.a. at omfatte teknisk rådgivning og bistand i tilknytning til fastlæggelse af funktionskrav til energiøen, herunder fx i forhold til ø-layout, havn, infrastruktur, hjælpesystemer, bygninger samt i forhold til funderingsforhold, geoteknik, strukturer og udførelse af marine projekter herunder konstruktioner og konstruktionsarbejde på åbent hav samt belastninger på disse mv. Endvidere kan teknisk rådgivning og bistand omfatte afdækning af grænseflader mellem forskellige parter, (f.eks. bygherre og Energinet, samt havvindudviklere og eventuelle 3. parter i forhold til elektrolyse, energilagring, kommercielle havneaktiviteter mv.) og sikre at Energinets krav i forhold til arealer, layout, adgangsforhold, kabeltilslutninger, samt funktionskrav til øens hjælpesystemer afspejles i kravspecifikationen til brug for udbud. Bistand vil også kunne omfatte udarbejdelse af tekniske analyser i relation til etablering af Energiøen, herunder i relation til gennemførte eller fremtidige markedsdialog(er).
Den tekniske rådgiver skal stille med et primært team, der maksimalt består af 10 kompetente medarbejdere, der kan varetage rådgivningsopgaverne i henhold til rammeaftalen. Den tekniske rådgiver skal endvidere varetage projektledelse af egne leverancer under rammeaftalen, ligesom der skal tilbydes øvrige ressourcer, der understøtter det primære team og medvirker til at sikre en høj kvalitet i opgaveløsningen. Såfremt Energistyrelsen ønsker dette, vil den tekniske rådgivers ydelser skulle leveres af medarbejdere, der arbejder fra Energistyrelsens lokaler under umiddelbar instruktion af Energistyrelsen (in-sourcing).
Til orientering har COWI i efteråret 2020 bistået Energistyrelsen med at vurdere omkostninger for og fordele/ulemper ved 2 alternative koncepter for en energiø, dels et energiø-koncept opbygget omkring en kunstig inddæmmet ø og dels et koncept opbygget omkring et antal offshore platforme, jf. a209704-001_cost_benefit_analyse_endelig_version.pdf (ens.dk)
I relation til pkt II.1.5) og pkt II.2.6): Den anslåede værdi er 30-50 mio. DKK. Det anførte interval er begrundet i usikkerheden om rammeaftalens endelige værdi. Intervallets nedre grænse er således udtryk for ordregivers skøn over rammeaftalens forventede mindste værdi af samtlige bestillinger tildelt inden for rammeaftalens løbetid, mens intervallets øvre grænse udtrykker den forventede højeste anslåede værdi af samtlige bestillinger tildelt inden for rammeaftalens løbetid. Der er herved taget højde dels for ordregivers forventninger baseret på et mest sandsynligt træk på rammeaftalen, dels for den forventede usikkerhed, der er forbundet med dette skøn. Afgørende for den skønnede værdi af rammeaftalen vil være udfaldet af markedsdialog og analyser af projektet om etablering af energiøen, herunder bevillingsmæssig hjemmel til etablering af energiøen samt øvrige afhængigheder. Ordregivers skøn er baseret på et forventet estimat af, hvad ordregivers behov er i relation til teknisk rådgivning og bistand i forbindelse med etablering af energiøen.
I forhold til den nedre grænse gøres der særligt opmærksom på, at tilbudsgiverne ikke er garanteret noget mindstetræk på rammeaftalen, og det anførte skøn indebærer ikke et tilsagn fra ordregiver om et mindstetræk på rammeaftalen.
Tilbudsgiver gøres særligt opmærksom på, at tilbudsgiver er bundet af de tilbudte priser, uanset hvilken omsætning, der konkret opnås under rammeaftalen, dvs. også i tilfælde af, at den konkrete omsætning afviger fra estimaterne i såvel opad- som nedadgående retning.
Deltagelse i udbuddet kan kun ske elektronisk via ordregivers anvendte elektroniske udbudssystem jf. adressen i punkt I.3). For at få adgang til udbudsmaterialet, skal ansøger være registreret eller registrere sig som bruger. Såfremt ansøgningen indeholder flere udgaver (versioner) af det samme dokument, vil den seneste uploadede udgave være den gældende. Al kommunikation i forbindelse med udbudsproceduren, herunder spørgsmål og svar, skal ske via det elektroniske udbudssystem. Spørgsmål, der modtages senest den 22. marts 2021, vil under alle omstændigheder blive besvaret. Spørgsmål stillet efter dette tidspunkt vil blive besvaret, såfremt de er modtaget så betids, at ordregiver kan nå at fremskaffe de nødvendige oplysninger og meddele svarene senest 6 dage inden ansøgningsfristens udløb. Spørgsmål, der modtages senere end 6 dage før fristens udløb, kan ikke forventes besvaret, medmindre fristen samtidig udskydes. Interesserede bedes holde sig orienteret via det elektroniske udbudssystem. Såfremt ansøger oplever problemer med systemet, kan support kontaktes på mail dksupport@eu-supply.com eller telefon +4570208014. Ansøger skal som sin ansøgning indgive et ESPD som et foreløbigt bevis for de i udbudslovens § 148, stk. 1, nr. 1-3, nævnte forhold. Ved en sammenslutning af virksomheder (f.eks. et konsortium), skal der indgives et særskilt ESPD for hver af de deltagende økonomiske aktører. Såfremt ansøgeren baserer sig på andre enheders formåen, skal der indgives et ESPD for hver af de enheder, som denne baserer sig på.
Ansøgeren kan i dette udbud basere sig på andre aktørers tekniske- og/eller økonomiske kapacitet for at opfylde de egnethedskrav, der er anført i punkt III.1.2) og III.1.3), herunder til brug for udvælgelsen, jf. punkt II.2.9). Den/de aktør(er), der stiller sin tekniske- og/eller økonomiske kapacitet til rådighed for ansøgeren, skal som dokumentation for denne støtte underskrive en støtteerklæring. Skabelon er vedlagt udbudsbetingelserne.
Ansøgeren vil blive udelukket fra deltagelse i udbudsproceduren, hvis ansøgeren er omfattet af de i udbudslovens § § 135 og 136 nævnte obligatoriske udelukkelsesgrunde, samt udelukkelsesgrundene anført i udbudslovens § 137, stk. 1, nr. 2, medmindre ansøger har fremlagt tilstrækkelig dokumentation for, at denne er pålidelig, jf. § 138. Dokumentation for oplysninger i ESPD kræves i henhold til udbudslovens § § 151-152, jf. § 153.
I henhold til lov om Klagenævnet for Udbud m.v. (loven kan hentes på www.retsinformation.dk), gælder følgende frister for indgivelse af klage:
Klage over ikke at være blevet udvalgt skal være indgivet til Klagenævnet for Udbud inden 20 kalenderdage, jf. lovens § 7, stk. 1, fra dagen efter afsendelse af en underretning til de berørte ansøgere om, hvem der er blevet udvalgt, når underretningen er ledsaget af en begrundelse for beslutningen i overensstemmelse med lovens § 2, stk. 1, nr. 1, og udbudslovens § 171, stk. 2.


Winner: Sweco Danmark A/S
Award value: 50000000
Number of bids: 1